  Майя Бывальцева 1-тӥ но 2-тӥ куартолэзе Удмуртиын дырын-дырын зороз, уйин лымыен суро зорыны быгатоз. Со сярысь улосвыл Гидрометцентрлэн пресс-службаез ивортэ. Температура кӧня ке усёз, нош арнянуналэ потон уй тужгес кезьытэз луоз. Матысь уе температура 0…+5 градусозь лэзькоз. 3-тӥ куартолэзе потон уе тужгес кезьытэз уй луоз, -3…+2 градусозь. Нуназе омыр 7–12 градусозь шуналоз Удмуртиысь Гидрометцентрлэн пресс-службаез3-тӥ куартолэзьысен куазь кӧс луоз шуыса чаклало. Температура ӝутскыны кутскоз, арнянуналэ нуназе +9…+15 градус луоз. Нырысь-валысь чакланъёсъя вуоно арня кутсконын пумен шунытскоз.  Тегъёс: Гидрометцентр Удмуртия куазь тулыс  